 waxaa dhowaanahan soo baxayay eedaymo iyo dhaliilo loo soo jeediyay ururka haweenka Soomaaliyeed ee Oslo ee marka magaciisa la soo gaabiyo la yiraahdo SKF, waxaan akhriyay qormooyin dhawr ahaa oo ka soo horjeeday ururka hablaha Soomaaliyeed, kuwaas oo dhammaantood ahaa eedeymo aan ku salaysnayn caddaymo dhab ah oo la hayo, isla makaasna muujinaya in ururka SKF uu yahay mid si toos ah ama si dadban ugu lug leh hawlo ka soo horjeeda Diinta iyo dhaqanka Soomaaliyeed ee sharafta badan, eedeymihii loo soo jeediyay ururkanna waxay dhammaantood ahaayeen kuwo ku salaysan waa la yiri iyo SKF wuxuu iskaashi la leeyahay urur isagu xiriir la leh Kaniisadaha oo magaciisa la yiraahdo PMV, iyo hadallo kale oo macne aan samaynayn, haddaba waxaa meesha ka muuqanaysa in dadka soo jeediyey eedeymahaasi ay in badan isku khaldayaan SKF iyo PMV, ayna dacaayado fidiyeen iyagoon waxba hubsan, taas oo macnaheedu tahay inay jiraan dad isku khalda midabada sida aan soo sheegnay. 